सरकारी शराब की लूट का सरगना कोटड़ा के कागवास गांव का सरपंच पति निकला
भास्कर संवाददाता | पाली/उदयपुर
जैतारण-बिलाड़ाके बीच 28 फरवरी को करीब 22 लाख रुपए कीमत की अंग्रेजी शराब से भरा ट्रक लूटने के मामले में पाली-सिरोही और उदयपुर पुलिस ने संयुक्त कार्रवाई कर 8 आरोपियों को गिरफ्तार किया है। हरियाणा, गुजरात और उदयपुर की इस शराब तस्कर गिरोह का सरगना उदयपुर के कोटड़ा के कागवास गांव की सरपंच रीका देवी का पति सुरेश मीणा निकला। सुरेश मीणा पूर्व सरपंच भी रह चुका है। पुलिस ने आरोपी सुरेश मीणा के घर में बने गड्ढों से लूट की शराब बरामद की थी। पाली एसपी दीपक भार्गव ने बताया मामले में खैरवाड़ा इलाके के बावलवाड़ा थाना क्षेत्र में सारोली निवासी अर्जुन पुत्र रामलाल मीणा, मिठी महुड़ी निवासी जयंतीलाल मीणा पुत्र रामलाल, गुजरात के साबरकांठा जिले में विजयनगर निवासी कीर्ति कुमार पुत्र पकाराम आगलेचा (मेघवाल), अरावली के भाणमेर, भिलोड़ा निवासी महेश कुमार पुत्र जगदीश भाई मीणा के साथ हरियाणा के फिरोजपुर जिले में भीम निवासी मुंशेद पुत्र इस्लाम मेव, जुबेर खां पुत्र फजरूद्दीनन मेव, शहीन पुत्र मोहम्मदा मेव और शहादत खां पुत्र रोजगार खान मेव को गिरफ्तार किया। शेष| पेज 12
कार्रवाईकी भनक लगने पर आरोपी सरपंच पति सुरेश मीणा उसके साथियों के साथ फरार हो गया। गिरफ्तार हुए आरोपियों में हरियाणा में सक्रिय मेव गैंग के चार कुख्यात गैंगस्टर भी शामिल हैं। हरियाणा के मेव गिरोह के साथ उदयपुर गुजरात के बदमाश हाईवे से शराब से भरे ट्रक लूट यह शराब गुजरात के शहरों में सप्लाई कर तस्करी करते थे। इस गिरोह का सरगना सरपंच सुरेश मीणा लूटे गए ट्रक से शराब अपने ठिकाने पर छिपाने से लेकर गुजरात बाॅर्डर पार कराने और उसे बेचने में महत्वपूर्ण भूमिका निभाता रहा है। पकड़े गए आठों आरोपियों ने प्रदेश में हाईवे से कई और जगह से भी शराब से भरे ट्रक लूटे हैं, जिनके बारे में पूछताछ की जा रही है।
पुलिसने कार्रवाई को “ऑपरेशन जय गणेश’ नाम दिया
गत28 फरवरी को अलवर निवासी ट्रक चालक रतीराम गुर्जर अपने पिता के साथ ट्रक में अलवर स्थित शराब बनाने के कारखाने से अंग्रेजी शराब के 450 कार्टन लेकर जोधपुर स्थित आबकारी विभाग में डिपो में पहुंचाने के लिए रवाना हुआ था। दिन में जैतारण-बिलाड़ा के बीच बोलेरो कार लेकर आए बदमाशों ने ट्रक रुकवाया। बाद में चालक उसके पिता को पुलिस थाने चलने का कहते हुए बदमाशों ने दोनों को अपनी बोलेरो में बिठाया, जबकि कार में सवार बदमाश मौके पर ही रुक गए, जो बाद में शराब से भरा ट्रक लेकर फरार हो गए। उधर, दो घंटे तक बोलेरो में घुमाने के बाद बदमाशों ने पिता-पुत्र को बर के पास जंगल में छोड़ दिया। पुलिस ने टोल प्लाजा बर-जैतारण, ब्यावर से सीसीटीवी फुटेज साइबर तकनीक से छानबीन करते हुए आरोपियों को पकड़ने के लिए जैतारण सीओ वीरेंद्रसिंह राठौड़, एसएचओ भंवरलाल पटेल सदर थाना प्रभारी देरावरसिंह सोढ़ा के नेतृत्व में एक्शन प्लान बनाकर ऑपरेशन शुरू किया, जिसे ऑपरेशन जय गणेश नाम दिया। रविवार और सोमवार दो दिन लगातार कार्रवाई कर पाली पुलिस ने उदयपुर पुलिस के साथ कोटड़ा और गुजरात में दबिश देकर गिरोह के आठ आरोपियों को गिरफ्तार किया।
आरोपीपू्र्व सरपंच रह चुका है
लूटके बाद बदमाश शराब से भरा ट्रक लेकर भीम से होते हुए पिंडवाड़ा के कोजड़ा के पास पहुंचे थे। जहां शराब के कार्टन अन्य ट्रक में शिफ्ट किए गए। यहां से सरपंच पति सुरेश मीणा उदयपुर-गुजरात बाॅर्डर पर ट्रक लेकर पहुंचा और कागवास स्थित ठिकाने पर कार्टन उतरवाए और गड्ढों और पानी की टंकियों में छुपा कर रख दिए थे। आरोपी कागवास गांव का पूर्व सरपंच रह चुका है और वर्तमान में उसकी प|ी रीका देवी सरपंच है।
जैतारण. ट्रकसे शराब लूटने के मामले में पुलिस ने 8 जनों को गिरफ्तार किया है।
hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva